Dokkum (gemeente)

{{Ynfoboks gemeente
| namme                       = Dokkum
| ôfbyld                      = 300px 
| flagge                      = border|125px
| wapen                       = 60pxWapen fan Dokkum
| lokaasje                    = 300px 
| lân                         = border|20px Nederlân
| bestjoerlike ienheid 1      = provinsje
| namme bestjoerlike ienheid 1= border|20px Fryslân
| bestjoerlike ienheid 2      = 
| namme bestjoerlike ienheid 2= 
| bestjoerlike ienheid 3      = 
| namme bestjoerlike ienheid 3= 
| boargemaster                = 
| haadplak                    = Dokkum
| grutste plak                = Dokkum
| ynwennertal                 = 12.071 (1981), Friesland en Zijn 44 Gemeenten, Ljouwert, 1981 (Frysk Deiblêd), ISBN 9 06 48 00 154, s. 14.
| befolkingstichtens          = 1.221,8 / km²
| oerflak                     = 9,88 km²
| wêrfan lân                  = 
| wêrfan wetter               = 
| tal stêden                  = 1
| tal doarpen                 = 0
| ferkearsieren               = 
| oprjochte                   = 1298
| perioade 1                  = 
| namme perioade 1            = 
| perioade 2                  = 
| namme perioade 2            = 
| perioade 3                  = 
| namme perioade 3            = 
| perioade 4                  = 
| namme perioade 4            = 
| perioade 5                  = 
| namme perioade 5            = 
| opheft                      = 1984
| opgien yn                   = border|20px Dongeradiel
| no part fan                 = border|20px Noardeast-Fryslân
| netnûmer                    = 
| postkoades                  =  
| tiidsône                    = UTC +1
| simmertiid                  = UTC +2
| webside                     = 
}}

Dokkum wie foarhinne in gemeente yn Fryslân dy't inkeld de stêd Dokkum besloech. De gemeente Dokkum hie op 1 jannewaris 1980 in befolking fan 12.071 minsken, en besloech in oerflak fan 9,88 km².

Geografy
De gemeente Dokkum lei yn it noardeasten fan Fryslân ynklamme tusken trije folle gruttere buorgemeenten. Yn it noardwesten grinzge it oan West-Dongeradiel, yn it noardeasten oan East-Dongeradiel en yn it suden oan Dantumadiel. Yn totaal hie de gemeente in oerflak fan 9,88 km².

Skiednis
It jier 1298, doe't Dokkum stedsrjochten krige, kin sjoen wurde as it begjin fan it gemeentlik bestjoer. Oars as by de measte oare Fryske stêden it gefal wie, hie Dokkum gjin klokslach en einige it domein fan 'e gemeente fuort bûten de stedswâlen. Yn 1925 waarden dielen fan 'e oangrinzgjende gemeenten East-Dongeradiel en West-Dongeradiel anneksearre om romte te krijen foar de útwreiding fan 'e stêd.

By de gemeentlike weryndieling fan 1984 waard de gemeente Dokkum opheft, om yn 'e mande mei East- en West-Dongeradiel op te gean yn 'e nije gemeente Dongeradiel. Op 1 jannewaris 2019 gie Dongerdiel mei de buorgemeenten Ferwerderadiel en Kollumerlân en Nijkrúslân op syn beurt op yn 'e nije fúzjegemeente Noardeast-Fryslân.

Demografy
Op 1 jannewaris 1980 hie de gemeente Dokkum in befolking fan 12.071 minsken. De befolkingstichtens bedroech doe 1.221,8 minsken de km².

Op it mêd fan 'e godstsjinst wie yn 1971 26% fan 'e befolking fan Dokkum herfoarme, 44% grifformeard en 5% roomsk. Fierders bestie 14% fan 'e ynwenners út ateïsten en agnosten.

Wat de polityk oangie, wie it CDA yn Dokkum fierwei de grutste partij. By de ferkiezings foar de Provinsjale Steaten fan Fryslân fan 1978 krigen de CHU, ARP en KVP (dy't yn 1980 fúzjearje soene ta it CDA) mei-inoar 58,1% fan 'e stimmen; de PvdA 22,2%; de VVD 7,5%; de FNP 3,0%; en D66 2,3%.

Yn 1971 wie fan 'e befolking fan 'e gemeente Dokkum 36,8% wurksum yn 'e yndustry en 57,4% yn 'e tsjinstesektor. It wurkleasheidspersintaazje bedroech yn 1981 foar manlju 7,9% en foar froulju 8,3%., Friesland en Zijn 44 Gemeenten, Ljouwert, 1981 (Frysk Deiblêd), ISBN 9 06 48 00 154, s. 15.

Sjoch ek
Dokkum
List fan boargemasters fan Dokkum
Dongeradiel
Noardeast-Fryslân


Kategory:Skiednis fan Dokkum
Kategory:Dongeradiel
Kategory:Eardere gemeente yn Fryslân
Kategory:Bestjoerlike ienheid oprjochte yn 1298
Kategory:Bestjoerlike ienheid opheft yn 1984